Trafik & Veje udsendte den 4. maj 2017 partshøring i forbindelse med at

Aalborg Kommune ønsker at stoppe med vedligeholdelse af de private fællesveje

- Søndergade og Kongevejen. Dette er de sidste private fællesveje,

hvor der fortsat foretages kommunal vedligeholdelse.

Aftalerne for Mikkelmark, Rasmus Jensens Vej, Vestvej, Kongestien, Kongevej,

Mælkevejen, Torndalstrand, Møllevej og Torndalsvej er tidligere blevet

annulleret.

Tilbage er strækningerne Kongevejen og Søndergade. Trafik & Veje har

ikke kunnet finde noget skriftligt om en egentlig aftale – herunder nærmere

omkring omfanget af vedligeholdelsen.

På baggrund af de indsendte bemærkninger, er det Trafik & Vejes fortsatte

opfattelse, at Søndergade og Kongevejen, selv om der er tale om gennemgående

veje, ikke har tilstrækkelig almen færdselsmæssig interesse for andre

end sommerhusområdets egne brugere.

Som det er udmeldt, så skal Trafik & Veje således fastholde, at den tidligere

ordning med kommunal vedligeholdelse af de private fællesveje Kongevejen

og Søndergade afsluttes ved udgangen af 2017.

De private fællesveje i sommerhusområdet administreres efter reglerne i

byzone, og det fremgår her af i § 44, at ”Ejerne af de ejendomme, der

grænser til en privat fællesvej, skal holde vejen i god og forsvarlig stand i

forhold til færdslens art og omfang, herunder holde vejen forsynet med forsvarligt

afløb. Undtaget fra denne forpligtelse er dog ejere, der kan dokumentere,

at de ikke har vejret til vejen”.

Ved eksempelvis istandsættelse af en hel vejstrækning, hvor det anses

som hensigtsmæssigt, at dette sker som et samlet arbejde vil vejmyndigheden

kunne indkalde til vejsyn, hvor der sker en fordeling af udgifterne mellem

de tilgrænsende ejendomme.

For enkeltstående huller i vejen, beplantning, der rager ud over vejarealet

m.m. vil indrapportering kunne ske via www.aalborg.dk (skriv TIP i søgefeltet).

Trafik & Veje vil så foranledige, at der bliver fulgt op på disse henvendelser

med en kontakt til den pågældende grundejer.

Klagevejledning

Trafik & Veje skal orientere om, at Aalborg Kommunes administration af private

fællesveje kan påklages inden for en frist på 4 uger over for Vejdirektoratet,

Niels Juels Gade 13, 1022 København K at fremkomme med indsigelse

til den endelig kendelse, for så vidt angår retlige spørgsmål. Vejdirektoratet

kan således ikke tage stilling til kommunens skøn inden for lovens

rammer.

Venlig hilsen

Henrik Nyrup